**Výročná správa Rady školy pri ZŠ s MŠ Klin za rok 2022**

1. **Pôsobnosť a poslanie Rady školy**

 Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

 Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

 RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **24.06.2021** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Karol Revaj. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **23.06.2025.**

 **3. Zloženie RŠ :**

##  Za členov Rady školy pri ZŠ s MŠ Klin boli zvolení a delegovaní

 nasledovní zástupcovia:

##  **a) za pedagogických zamestnancov:** 1.Mgr. Renáta Prisažná

 2.Mgr. Soňa Feniková

  **b) za nepedagogických zamestnancov:** 1. Dana Svetlošáková

 **c) za rodičov:** 1. Mária Katráková

 2. Mária Katráková

 3. Bc. Andrea Laššáková Kekeľáková

 4. Michaela Kviateková

 **d) delegovaní zástupcovia obce:** 1. Dušan Gonšenica

 2. Ing. Peter Jendroľ ( do 25.11.2022 )

 Ing. Michal Kosmeľ ( od 25.11.2022 )

 3. Dávid Mišek

 4. Pavol Večerek

 Predsedom RŠ pri ZŠ s MŠ Klin je Mgr. Renáta Prisažná.

 Podpredsedom RŠ pri ZŠ s MŠ Klin je Mgr. Soňa Feniková.

**4. Činnosť Rady školy:**

 Rada školy sa schádza podľa potreby, najmenej však 3-krát ročne. Pracuje

 podľa navrhnutého štatútu. **Na zasadnutí rady školy dňa 11.10.2021 členovia rady školy jednohlasne schválili zmenu Štatútu rady školy pri ZŠ s MŠ Klin , ktorá sa týkala článku 6, bodu 5, že sa rada školy bude schádzať podľa potreby, najmenej však 3- krát ročne.**

 V uplynulom kalendárnom roku prebehlo zasadnutie RŠ 3-krát.

**Prvé zasadnutie** sa konalo **dňa 30.03.2022.**

Predseda RŠ oboznámil členov RŠ s Výročnou správou Rady školy pri ZŠ s MŠ Klin za rok 2021. Správa obsahovala:

* pôsobnosť a poslanie Rady školy
* zloženie RŠ
* prehľad činností vykonávaných v kalendárnom roku
* ďalšie údaje

 Správa je prístupná u predsedu RŠ, u zriaďovateľa, v sídle RŠ a na internetovej stránke školy.

Riaditeľka školy , Mgr. Alexandra Jaňáková, oboznámila členov RŠ s výchovno-vzdelávacími výsledkami za 1. polrok školského roku 2021/2022. ZŠ s MŠ Klin navštevuje k 18.3.2022 334 žiakov ( z toho 7 študujú v zahraničí ), ktorých vyučuje 24 učiteľov. Od 21.3.2022 sa na škole vzdeláva aj 12 ukrajinských detí. ŠKD navštevuje 54 žiakov 1. – 4. ročníka v 2 oddeleniach.

Vyučovanie na škole začalo 2.9.2021 prezenčne vo všetkých ročníkoch, z dôvodu ochorenia Covid 19 sa žiaci vzdelávali aj dištančne.

Na škole je momentálne 22 začlenených žiakov, venuje sa im 1 špeciálna pedagogička, 8 asistentiek učiteľa.

 Učivo 1. polroka zvládli žiaci podľa tematických výchovno-vzdelávacích plánov. Vedomosti a zručnosti žiakov sú vzhľadom na zloženie tried na priemernej úrovni. U žiakov klesá záujem o učenie, čo je výsledkom slabej domácej prípravy, nesústredenosti na hodinách a následne z toho vyplýva aj celkové hodnotenie žiakov.

**Nakoľko sa ekonómka školy nemohla z rodinných dôvodov zúčastniť zasadnutia, tento bod bol presunutý na nasledujúce zasadnutie.**

Riaditeľka školy , Mgr. Alexandra Jaňáková, informovala členov RŠ o prebiehajúcich a pripravovaných aktivitách – Deň a noc v rozprávke, Klokan – matematická súťaž pre žiakov 3.-9. ročníka, Hviezdoslavov Kubín, Testovanie 9, Modrý deň, Deň Zeme, Zber papiera, Zápis do 1. ročníka, Čistá obec, Deň matiek, ZRPŠ, Plavecký výcvik pre žiakov 3. a 4. ročníka, Deň detí, súťaže, výlety a exkurzie... Krúžková činnosť na škole prebieha podľa plánov.

Informovala ďalej o potrebe riešiť neustále výpadky elektrickej energie, nutnosti prerábky školy, o projekte Školské ihrisko.

**Druhé zasadnutie** sa konalo **28.06.2022.**

V dňoch 26. – 27. apríla 2022 sa uskutočnil prezenčnou formou zápis detí do 1. ročníka za osobnej účasti žiakov a rodičov. Zapísaných bolo 42 detí (18 chlapcov a 24 dievčat ), do 1. ročníka nastúpi 41 detí, 2 žiaci sú integrovaní, budú pracovať za pomoci asistenta učiteľa, 1 žiak má odloženú školskú dochádzku. Triedna p.uč. 1.A bude Mgr. Renáta Prisažná a  1.B Mgr. Dana Úradníková. V budúcom školskom roku sa predpokladá počet detí v ZŠ 333, v MŠ bolo podaných 135 žiadostí, v ŠKD 51 detí .

Riaditeľka školy zhodnotila výchovno-vzdelávacie výsledky za školský rok 2021/2022. Hodnotiaca správa obsahovala:

1. Hodnotenie prospechu a správania žiakov
2. Hodnotenie dochádzky žiakov
3. Reprezentácia školy vo vedomostných a športových súťažiach
4. Mimoškolské aktivity
5. Realizáciu výučby a spôsob hodnotenia žiakov v jednotlivých predmetoch počas mimoriadneho vyučovania

 Pani učiteľka MŠ, Mgr. Soňa Feniková, oboznámila členov RŠ so Správou o výchovno-vzdelávacej činnosti, jej výsledkoch a podmienkach v školskom roku 2021/2022. Následne prebehlo jednohlasné schválenie správy.

Riaditeľka školy , Mgr. Alexandra Jaňáková, oboznámila členov RŠ s  Rámcovým učebným plánom na školský rok 2022/2023 pre primárne a nižšie sekundárne vzdelávanie. Rámcový plán bol následne členmi rady jednohlasne schválený.

Ekonómka školy, p. Mária Katráková, oboznámila členov RŠ s Finančným a hmotným zabezpečením  ZŠ s MŠ Klin, v správe je uvedené :

* Schválený rozpočet
* Prijaté finančné prostriedky
* Čerpané finančné prostriedky
* Účel čerpania

Predseda Rady školy zhodnotil prácu rady. V školskom roku 2021/2022 sa uskutočnili podľa Plánu zasadnutí RŠ pri ZŠ s MŠ Klin 3 zasadnutia, na ktorých sa riešila školská problematika.

Nakoľko sa výchovná poradkyňa, Mgr. Anna Huráková, nemohla zúčastniť zasadnutia, Správu o rozmiestnení žiakov v školskom roku 2021/2022 predniesol predseda rady školy. V tomto školskom roku bolo rozmiestnených 30 žiakov na stredné školy. Z toho 15 dievčat, 15 chlapcov. **8.ročné gymnázium-** 3 žiačky.

Činnosť školského poradcu sa v šk. roku 2020/2021 sa realizovala podľa plánu práce školského poradcu na šk. rok 2020/2021. Priebežne sa plnili stanovené úlohy vyplývajúce z činnosti školského poradcu na základnej škole. Činnosť školského poradcu bola konzultovaná s vedením školy a triednymi učiteľmi.

V  programe PROFORIENT boli tieto spracované a budú zaslané na ŠVS Michalovce v elektronickej podobe. Pravidelne sa realizoval zber informácií o záujme žiakov pre ŠVS Michalovce, podľa harmonogramu ŠVS Michalovce. Splnil sa harmonogram prijímacieho pokračovania na SŠ v určených termínoch. V školskom roku boli splnené všetky úlohy podľa harmonogramu zberu informácii.

Bola odoslaná databáza k Testovaniu T 9 2021 k 30.11.2020.

Počas triednych aktívov boli rodičom žiakov 9.r ročníkov a 8. ročníkov poskytnuté informácie o programe Proforient,  [www.svsmi.sk](http://www.svsmi.sk).

 Počas školského roka nastala mimoriadna situácia z dôvodu Covid 19. Mnohé aktivity výchovného poradenstva boli zrušené. Žiaci 9. ročníka sa zúčastnili Testovania 9 – ako vybraná vzorka škôl 9.6.2021. Žiaci okrem testovania vypĺňali aj dotazník ohľadom dištančného vzdelávania.

 Termíny podania talentových prihlášok sa posunuli do 10.4.2021. Komunikácia so žiakmi a rodičmi ohľadom prihlášok prebiehala telefonicky a mailom. Podpisovanie prihlášok sa uskutočnilo za prísnych bezpečnostných opatrení koncom marca.

Prihlášky boli odoslané v stanovenom čase.

Žiaci robili prijímacie pohovory v stanovenom čase a na školy boli prijímaní na základe výsledkov z prijímacích pohovorov.

 Po prijatí žiakov na SŠ kontaktovali rodičia školskú poradkyňu. Pri neprijatí žiakov sa podávali prihlášky na druhé kolo v termíne do 22.6.2021.

Všetci žiaci našej školy sú prijatí na vybrané odbory v druhom kole.

 V júni žiaci 8. ročníka robili Identifikáciu Kariérového Profilu dňa 2.6.2021.

 Po spolupráci s Cpppap v Námestove žiaci vyplnili informovaný súhlas.

Testovania sa zúčastnili všetci žiaci 8. ročníka.

Vyhodnotenie kariérového profilu bude prebiehať v mesiaci september 2021.

**Počas prázdnin sú naplánované aktivity v priestoroch školy a telocvične:**

 11.7. – 15.7. – Detský letný tábor – 67 detí – zodpovedné špeciálny pedagóg + asistentky

 26.7. – 29.7. - Detský letný tábor – 60 detí – zodpovedná sestrička Alica

Riaditeľka školy informovala o vymaľovaní hornej budovy MŠ počas letných prázdnin od 5.7.2020, o potrebe oplotenia dolnej MŠ.

V MŠ budú v júli otvorené 2 oddelenia aj počas letných prázdnin ( navštevovať ich bude približne 47 detí ).

Kto si objednal cez Edupage testy na covid, môže si ich prevziať.

V novom školskom roku bude na škole pracovať nový školník – pán Jozef Ptačin.

Je možnosť zamestnať na škole zdravotnú sestru.

Starosta obce, pán Karol Revaj, poďakoval všetkým členom za aktívnu prácu v rade školy a vyzdvihol spoluprácu školy s obecným úradom.

**Tretie zasadnutie** sa konalo **10.10.2022.**

Predsedníčka RŠ oboznámila členov s Plánom zasadnutí RŠ v školskom roku 2022/2023.

Riaditeľka školy Mgr. Alexandra Jaňáková predniesla Správu o výchovno – vzdelávacej činnosti, jej výsledkoch a podmienkach za školský rok 2021/2022. Všetci prítomní sa mali možnosť k nej vyjadriť. Správu o výchovno – vzdelávacej činnosti v MŠ predniesla pani učiteľka MŠ Mgr. Soňa Feniková. Správu za predchádzajúci školský rok predkladá riaditeľ školy po jej schválení v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

Riaditeľka školy informovala o počte žiakov a triednictve v školskom roku 2022/2023:

 **Počet detí v ZŠ** – 333 ( 7 detí študuje v zahraničí ), 17 tried

 **Počet detí v MŠ** - 139 ( 7 oddelení )

 **Počet detí v ŠKD** – 58 ( 2 oddelenia )

V ZŠ s MŠ Klin pracuje 71 zamestnancov ( 51 pedagogických a 20 nepedagogických).

**TRIEDNICTVO:**

1.A – Mgr. Prisažná Renáta – 21 žiakov

1.B – Mgr. Úradníková Danka – 20 žiakov

2.A – Mgr. Lipiaková Katarína – 16 žiakov

2.B – Mgr. Mišeková Elenka – 16 žiakov

3.A – Mgr. Poletová Katarína – 20 žiakov

3.B – Mgr. Červeňová Monika – 22 žiakov

4.A – Mgr. Revajová Adriána – 20 žiakov

4.B – Mgr. Romaňáková Michaela – 19 žiakov

5.A – PaedDr. Matisová Ľudmila – 21 žiakov

5.B – Mgr. Vonšáková Jana– 19 žiakov

6.A – Mgr. Huráková Anna– 18 žiakov

6.B – Mgr. Matisová Alena – 16 žiakov

7.A – Mgr. Podhajská Gabriela – 23 žiakov

7.B – Mgr. Bečárová Mária – 23 žiakov

8.A – Mgr. Téglerová Veronika – 16 žiakov

8.B – Ing. Závodná Daniela – 18 žiakov

9. – Mgr. Malík Patrik – 24 žiakov

**Bez triednictva:**

Mgr. Hornáčková Monika

Mgr. Baľáková Ingrid– vychovávateľka

Mgr. Holubová Gabriela

Mgr. Ťasnochová Alexandra

**ThDr. PaedDr. ICLic. Jozef Šimurdiak PhD.**

Mgr. Sireková Emília – vychovávateľka

Informovala tiež o krúžkovej činnosti na škole. Tento školský rok pracujú v škole nasledovné krúžky: Angličtina hrou, Čítanie s porozumením, Florbalový krúžok, Matematická gramotnosť,

Počítačový krúžok pre I. st – I., II., Počítačový krúžok pre II. st., Pohybové hry, Prvá pomoc, Slovenčina na slovíčka, Spevácky krúžok, Spoločenské hry, Strelecký krúžok, Šachový krúžok, Tvorivé ruky, Športovo – florbalový – chlapci, dievčatá.

 Riaditeľka školy informovala o prebiehajúcich  aktivitách a športovo-vedomostných súťažiach ZŠ – Zber papiera, Účelové cvičenie pre žiakov 2. stupňa, Deň jazykov, exkurzie, Deň zdravej výživy a Jabĺčkový deň, ZRPŠ.

Riaditeľka školy ďalej informovala členov rady o výchovno-vyučovacom procese, ktorý prebieha podľa ŠKVP a aj v tomto školskom roku ho ovplyvňujú rôzne usmernenia MŠ počas mimoriadnej situácie v súvislosti s ochorením Covid – 19, energetickej krízy. Súčasnú situáciu hodnotila ako veľmi náročnú. Rodič môže ospravedlniť dieťa na 5 dní a rodičia to začínajú využívať. Škola v prírode je naplánovaná na jún 2023 v Zuberci a bude spojená s plaveckým kurzom.

 **Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

 Predseda RŠ: Mgr. Renáta Prisažná